Diari Oficial de la Generalitat Valenciana


Sumari del DOGV 2000, del 07-04-1993 (1993/827601)

ORDRE de 10 de març, de 1993, de la Conselleria de Cultura, Educació i Ciència, per la qual convoca beques per al perfeccionament d'estudis teatrals, àudio-visuals, musicals, de cant Líric i dansa, de caràcter nacional o internacional, durant l'any 1993, i aprova les bases corresponents.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/10/(1)/dof/vci/html**

### Dades del document

Número de DOGV
:   2000

Data del DOGV
:   07-04-1993

Secció del DOGV
:   DISPOSICIONS GENERALS

Número del document
:   1993/827601


Data del document
:   10-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de març de 1993, de la Conselleria de Cultura, Educació i Ciència, per la qual convoca beques per al perfeccionament d'estudis teatrals, àudio-visuals, musicals, de cant líric i dansa, de caràcter nacional o internacional, durant l'any 1993, i aprova les bases corresponents.  
Per tal de facilitar l'assistència a cursos de perfeccionament teatral, àudio-visual, musical, de cant i dansa, tant a Espanya com a l?estranger, durant l'any 1993, d'acord amb els articles 2 i 31 de la Llei Orgànica 5/1982, per la qual es va aprovar l?Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar la concessió de beques per a assistir a cursos de perfeccionament teatral, àudio-visual, musical, cant i dansa, de caràcter nacional i internacional, per a l'any 1993, i aprovar les bases per les quals es regiran, les qual s'inclouen com a annex a aquesta ordre.  
Segon  
L'import global màxim que es concedirà per a la realització d'estudis teatrals o àudio-visuals serà de 4.000.000 de pessetes, línia de subvenció 4.03; en el cas de música, cant i dansa, l'import global màxim serà de 89.429.043 de pessetes, línia de subvenció 4.06. Ambdues es faran efectives amb càrrec al programa 455. 10, Extensió i Promoció Cultural i de les Arts Interpretatives, del pressupost vigent.  
DISPOSICIONS FINALS  
Primera  
Autoritze la Directora General de Promoció Cultural per a dictar les resolucions que requeresquen l'aplicació i el desplegament del que disposa aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 10 de març de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases reguladores de la convocatòria de beques per a l'assistència a cursos de perfeccionament teatral, àudio-visual, musical, de cant i dansa, durant el curs acadèmic 1993-1994  
Primera. Objecte  
La concessió d'aquestes beques té per objecte facilitar l'assistència a cursos de perfeccionament teatral, àudio-visual, musical, de cant i dansa en les condicions i casos previstos en aquesta convocatòria.  
Segona. Beneficiaris  
1. Amb caràcter general, per a accedir a aquestes beques, les persones sol·licitants hauran de posseir la nacionalitat espanyola i ser residents a qualsevol municipi de la Comunitat Valenciana.  
2. Amb caràcter particular, s'estableixen els següents requisits específics per a cadascuna de les matèries objecte d'aquesta convocatòria:  
2.1 Per a teatre i àudio-visual:  
- Ti-nir vinculació amb qualsevol d'aquestes manifestacions artístiques i poder acreditar realitzacions, experiència o iniciació suficient en les diverses especialitats artístiques, tècniques o docents.  
2.2 Per a música i cant:  
- No haver fet 28 anys abans del darrer dia del termini establert per a presentar la sol·licitud d'aquestes heques.  
- Tenir la titulació superior de música o cant, en qualsevol de les seues especialitats.  
2.3 Per a dansa:  
- No haver fet 24 anys abans del darrer dia del termini establert per a presentar la sol·licitud d'aquestes beques.  
3. Aquestes beques s'atorgaran exclusivament a persones físiques i seran indivisibles. La durada màxima s'estableix en un curs acadèmic.  
Tercera. Modalitat i dotació d'aquestes beques  
1. Per a assistir a cursos de perfeccionament teatral i àudio-visual:  
Modalitat A. Fins a tres mesos de durada, quan el curs es realitze dins l?Estat Espanyol i fins a un màxim de 100.000 pessetes.  
Modalitat B. Per a cursos que es realitzen a l?estranger o a l?Estat Espanyol per a més de tres mesos i fins a un màxim de 100.000 pessetes.  
L'import global màxim que es podrà atorgar entre ambdues modalitats serà de 4.000.000 de pessetes.  
2. Per a assistir a cursos de perfeccionament musical, cant i  
dansa:  
Modalitat C. Fins a un mes de durada; un màxim de 80.000 pessetes per a assistir a cursos dins l?Estat Espanyol i 175.000 pessetes per a assistir a cursos a l?estranger.  
Modalitat D. Fins a deu mesos (curs acadèmic); fins a un màxim de 475.000 pessetes si els cursos tenen lloc dins l?Estat Espanyol i fins a 750.000 pessetes si tenen lloc a l?estranger.  
L'import global màxim que es concedirà entre ambdues modalitats serà de 72.156.441 de pessetes.  
Quarta. Sol·licituds  
1. Les persones interessades en la concessió d'aquestes beques podran presentar les sol·licituds des de l?endemà de la publicació d'aquesta ordre en el Diari Oficial de la Generalitat Valenciana i com a màxim fins al 31 de maig de 1993.  
2. Les sol·licituds, dirigides al Conseller de Cultura, Educació i Ciència i formalitzades segons el model que s'adjunta com a annex II d'aquesta convocatòria, podran presentar-se a la Conselleria de Cultura, Educació i Ciència, avinguda de Campanar, 32, de València; a les direccions territorials de Cultura i Educació d'Alacant (c/ Carratalà, 47), Castelló (avda. del Mar, 23) i València (avda. de Navarro Reverter, 2), i als centres d'informació de l?Oficina d'informació, Iniciatives i Reclamacions de la Generalitat Valenciana o per qualsevol dels mitjans previstos de la Llei de Procediment Administratiu, i hauran d'anar acompanyats dels documents següents:  
a) Memòria explicativa del programa de treball que desenvoluparà la persona sol·licitant, incloent-hi una estimació econòmica (viatge, estada, matrícula, etc.).  
b) Títols exigits i certificats d'estudis realitzats anteriorment sobre matèries de la seua especialitat artística,  
c) Relació d'activitats professionals desenvolupades.  
d) Prova acreditativa dels contactes realitzats pel sol·licitant amb el centre o els centres proposats en la instància per al desenvolupament del seu programa de treball.  
e) En cas que la sol·licitud siga per a un país estranger, la persona sol·licitant haurà d'indicar els idiomes que coneix i el respectiu nivell de coneixement.  
f) Caldrà fer constar també les subvencions o beques que s'hagen sol·licitat o hagen estat atorgades per altres administracions o ens públics o privats.  
g) Relació de heques rebudes en anys anteriors d'altres administracions o entitats per a realitzar cursos d'ampliació o perfeccionament de l?especialitat artística pròpia.  
h) Fotocòpia del Document Nacional d'identitat.  
i) Qualsevol altre document que, a parer de la persona sol·licitant, puga servir per a avaluar-ne millor els mèrits, en relació amb els criteris de prioritat que s'establesquen més endavant.  
j) Copia de la declaració de l?Impost sobre la Renda de les Persones Físiques de la unitat familiar on estiga integrada a efectes fiscals la persona sol·licitant, corresponent a l?exercici fiscal de 1991, segellada per alguna de les oficines habilitades pel Ministeri d'Hisenda per a la seua percepció.  
Els treballadors autònoms hauran d'aportar a més una còpia de l?estimació objectiva singular corresponent a l'any anterior. Si no s'aporta aquesta documentació fiscal repercutirà en perjudici de la persona sol·licitan a la qual li serà assignada la puntuació mínima, tret que acredite suficientment que la unitat familiar a la qual pertany no rep les rendes mínimes a partir de les quals hi ha l?obligació de presentar declaració.  
k) Certificat d'empadronament.  
3. Si la sol·licitud no inclou totes les dades exigides o manca documentació acreditativa, s'instarà a la persona interessada per tal que, dins el termini de deu dies, repare aquests defectes, amb l'advertiment que en cas contrari, la sol·licitud serà arxivada.  
En tot cas, la Direcció General de Promoció Cultural, podrà requerir a les persones sol·licitants perquè faciliten qualsevol informació aclaridora que resulte necessària en relació amb els punts adés esmentats.  
Cinquena. Criteris de prioritat   
1. Amb caràcter general, per a la concessió d'aquestes beques, s'hauran de tenir en compte els criteris de prioritat següents:  
a) Interès del programa de treball presentat.  
b) Cursos i d'altres activitats de formació realitzats per la persona sol·licitant relacionats amb la seua especialitat artística.  
c) Activitats professionals realitzades fins aleshores. Currículum.  
d) Adequació de l'activitat formativa amb la projecció professional de la persona sol·licitant.  
2. Amb caràcter específic, per a les peticions de beca per a cursos de perfeccionament musical, cant i dansa, es tindrà en compte també l?expedient acadèmic de la persona sol·licitant.  
3. Podran valorar-se també els recursos econòmics de les persones sol·licitants, de manera que s'afavoresca la situació d'aquelles que compten amb ingressos personals o familiars inferiors, si escau.  
4. També podran considerar-se les despeses que comporte el desenvolupament del programa de treball proposat, especialment a l?hora de determinar el muntant de la beca.  
Sisena. Resolució d'aquesta convocatòria  
1. Vistes les sol·licituds presentades, les comissions avaluadares previstes a continuació, en realitzaran la valoració i selecció, tenint en compte els criteris de prioritat esmentats, i en tot cas amb anterioritat al 30 de juny de 1993.  
2. Es creen tres comissions avaluadares a l?efecte previst en aquesta convocatòria, les quals decidiran respectivament sobre les matèries següents:  
- Teatre i àudio-visual.  
- Música i cant.  
- Dansa (clàssica, moderna, espanyola).  
Aquestes comissions seran presidides per la Directora General de Promoció Cultural i estaran integrades a més a més pel Cap del Servei de Promoció i Difusió Cultural, que en serà el vice-president, i per tres vocals, designats per l?esmentada directora general, relacionats amb l?especialitat artística de la comissió respectiva.  
Actuarà com a secretari, sense dret a vot, un funcionari de la Direcció General de Promoció Cultural.  
3. D'acord amb el dictamen de les comissions esmentades, la Directora General de Promoció Cultural elevarà la proposta definitiva al Conseller de Cultura, Educació i Ciència, a qui correspon la resolució d'aquesta convocatòria, la qual tindrà lloc abans del 15 de setembre de 1993.  
Setena. Obligacions dels beneficiaris  
1. Tots els beneficiaris d'aquestes beques estan obligats a:  
a) Començar les activitats per a les quals fou concedida la beca, amb posterioritat a la data de publicació d'aquesta convocatòria en el Diari Oficial de la Generalitat Valenciana i, en tot cas, abans del 31 d'octubre de 1993.  
b) Complir el programa de treball proposat i en el termini previst.  
e) Si escau, comunicar per escrit, abans del 31 d'octubre de 1993, la renúncia a la beca concedida quan no siga possible aprofitar-la en les condicions previstes en aquestes bases o per qualsevol altre motiu.  
d) Justificar documentalment la utilització de l'ajuda en la forma indicada en el número u de la base vuitena.  
e) Sol·licitar per escrit davant la Direcció General de Promoció Cultural el canvi de centre previst per al desenvolupament del programa de treball, si l?esmentat centre no figurava en la instància presentada, indicant els motius que determinen aquesta substitució.  
f) Presentar davant la Direcció General de Promoció Cultural, en el termini màxim d'un mes a partir del moment en què acabe el curs per al qual havia estat concedida la beca, i en tot cas abans del 31 de juliol de 1994, certificació de les autoritats acadèmiques, professor o professors del centre o institució on es desenvoluparen els estudis o treballs, que acredite la continuïtat o aprofitament del treball realitzat.,  
A l'anterior certificació acadèmica caldrà afegir una memòria detallada sobre el desenvolupament i la realització del treball per al qual hom va concedir l'ajuda i també una relació de les despeses produïdes durant aquest període de temps.  
g) Reintegrar l?import de la beca, una vegada cobrada en els casos previstos en la base vuitena d'aquesta convocatòria.  
2. Els beneficiaris d'aquestes beques en les especialitats de música i cant estan obligats, a més, a oferir un concert, sempre que els ho demane la Direcció General de Promoció Cultural, pel qual no rebran cap tipus d'ingrés extraordinari.  
3. Els beneficiaris se sotmetran a les actuacions de control financer que corresponguen a la Intervenció General de la Generalitat Valenciana, en relació amb l'ajuda concedida.  
Vuitena. Pagament de les beques  
1. El pagament d'aquestes beques es realitzarà tot d'una, després de la justificació prèvia del seu ús, per a la qual cosa les persones beneficiàries hauran de presentar davant la Direcció General de Promoció Cultural els documents següents:  
a) Escrit signat pel beneficiari, dirigit a la Directora General de Promoció Cultural, en què accepta la beca concedida.  
b) Document que acredite de manera fefaent que ha estat acceptat o matriculat en el centre per al qual va sol·licitar la beca.  
c) Document que acredite haver realitzat el curs o estar realitzant-lo.  
Els documents citats en els apartats b) i c) anteriors hauran d'estar subscrits per l'autoritat acadèmica del centre corresponent.  
2. La justificació anterior s'haurà de realitzar abans del 15 de novembre de 1993. Les beques no pagades per falta de justificació seran anul·lades sense més tràmit a partir d'aquesta data i els beneficiaris perdran el dret a cobrar-les.  
3. Aquestes beques són incompatibles amb qualsevol altra que es puga concedir per a la mateixa o similar activitat.  
4. La conselleria no abonarà aquestes beques en cas que s'incomplesca alguna de les obligacions per part dels beneficiaris.  
5. La Conselleria podrà exigir el reintegrament de la beca una vegada pagada amb els interessos de demora que pertoquen, en els casos en què s'acredite l?incompliment d'alguna de les obligacions dels beneficiaris d'aquestes ajudes, especialment les citades en els apartats b), d) i f) del número u i número dos de la base anterior.  
Per a això, hom instruirà expedient administratiu de responsabilitat comptable, amb audiència de la persona interessada, i per aquesta raó se l?inhabilitarà per a obtenir noves ajudes per a aquest mateix fi fins que es produesca el reintegrament a la hisenda de la Generalitat Valenciana en les condicions previstes en la resolució corresponent.  
També procedirà el reintegrament de la beca en els casos en què es justifique que el beneficiari no reunia les condicions exigides en el moment de la concessió o quan es demostre l?incompliment de la finalitat per a la qual fou atorgada aquesta ajuda.  
6. Pel que fa a allò que no haja estat previst en aquestes bases, hom s'atindrà al que disposa el Decret 108/1992, de 6 de juliol, del Govern Valencià.  
ANNEX II  
Model d'instància  
Sol·licitud de beca per a assistència a cursos de perfeccionament teatral, àudio-visual, musical, de cant i dansa. (Ordre de la Conselleria de Cultura, Educació i Ciència de 10 de març de 1993)  
1. Dades personals  
Nom:  
Cognoms:  
Data de naixement:  
DNI núm.:  
Adreça: carrer o plaça  
CP:   
Localitat:  
Província:  
Telèfon:  
2. Dades professionals   
Titulacions que posseeix:  
Títol:   
Especialitat:   
Centre:  
Títol:   
Especialitat:   
Centre:  
3. Curs a què desitja assistir  
Nom del curs:  
Director o professor:  
Nom del centre:  
Adreça:  
Localitat:   
País:  
CP:  
Data de celebració del curs:  
4. Modalitat de la beca que sol·licita  
[ ] Modalitat A. Cursos de perfeccionament teatral o àudio-visual d'una durada màxima de tres mesos que es realitzen a l?Estat Espanyol.  
[ ] Modalitat B. Cursos de perfeccionament teatral o àudio-visual que es realitzen a l?estranger o a l?Estat Espanyol amb una durada de més de 3 mesos.  
[ ] Modalitat C. Cursos de perfeccionament musical, de cant o de dansa d'una durada màxima d'un mes a l?Estat Espanyol o a l?estranger.  
[ ] Modalitat D. Cursos de perfeccionament musical, de cant o dansa d'una durada màxima de deu mesos (curs acadèmic) a l?Estat Espanyol o a l?estranger.  
5. Dades bancàries   
Entitat:   
Sucursal:   
Adreça:   
Municipi:   
Número del compte corrent o de la llibreta:  
Titular del compte:  
Sòl·licite prendre part en la convocació de beques per a assistència a cursos de perfeccionament teatral, àudio-visual, musical, de cant i dansa, i em compromet, en cas que se'm concedesca, a complir els requisits i les obligacions previstes en les bases d'aquesta convocatòria.  
 d . de 1993  
Signat:  
CONSELLERIA DE CULTURA, EDUCACIO I CIENCIA  
(Direcció General de Promoció Cultural)  
Avda. de Campanar, 32. 46365 - Valencia


Còpia Permalink ELI